Hrvatska nogometna reprezentacija danas će doznati protivnike na Europskom prvenstvu koje će se održati od 12. lipnja do 12. srpnja sljedeće godine.



Ždrijeb je na rasporedu u 18 sati, a prijenos svečane ceremonije iz Bukurešta pratite na Prvom programu HTV-a.





HRT otkupio prava za Euro 2020.



Nakon fenomenalnog uspjeha i svjetskog srebra u Rusiji prošle godine, pred hrvatskim nogometašima novo je veliko natjecanje - Europsko prvenstvo koje će se 2020. održati u čak 12 zemalja kako bi se obilježilo 60 godina od osnutka ovog natjecanja koje je prvi put održano 1960. u Francuskoj.



Baš kao i na SP-u u Rusiji, HRT će i ovoga puta intenzivno pratiti sve utakmice s europske smotre, s posebnim naglaskom na dvoboje hrvatske reprezentacije, a s kime će Vatreni igrati na Euru doznat ćemo danas na ždrijebu u Bukureštu.



🏆 2⃣0⃣ TEAMS CONFIRMED FOR #EURO2020! 🥳



𝘑𝘶𝘴𝘵 4 𝘱𝘭𝘢𝘤𝘦𝘴 𝘳𝘦𝘮𝘢𝘪𝘯... pic.twitter.com/0q4MWFxLJA — UEFA Nations League (@EURO2020) 19. studenoga 2019.



Budući da se Euro igra u 12 zemalja, reprezentacije koje su izborile plasman na završni turnir, a ujedno su i domaćini, svrstani su u svoje skupine.



Tako je već poznato da će u skupini A (domaćini Rim i Baku) igrati Italija, u skupini B (Kopenhagen, St. Peterburg) Belgija, Rusija i Danska, u skupini C (Amsterdam, Bukurešt) Ukrajina i Nizozemska, u skupini D (London, Glasgow) Engleska, u skupini E (Bilbao, Dublin) Španjolska te u skupini F (München, Budimpešta) Njemačka.



S obzirom na to da je ždrijeb 'poludirigiran', unaprijed se zna da će Hrvatska igrati u jednoj od skupina u kojoj su nositelji Italija, Engleska, Njemačka i Španjolska. Hrvatski navijači priželjkuju upravo skupinu F, jer utakmice u Münchenu i Budimpešti bi za igrače Zlatka Dalića bile praktički poput dvoboja na domaćem terenu.



Hrvatski nogometni savez objavio je kako će se navijači Vatrenih moći prijaviti za kupnju ulaznica za Euro od 4. prosinca.



🔴⚪️ Navijači hrvatske reprezentacije moći će se prijaviti za kupovinu ulaznica za #EURO2020 od 4. prosinca! 🔴⚪️



ℹ️ https://t.co/ngkBD9TJVt#BudiPonosan#Obiteljpic.twitter.com/2QJ7OSR9HR — HNS (@HNS_CFF) 30. studenoga 2019.

